ddrg/super_eurlex huggingface dataset:
DA Den Europæiske Unions Tidende C 44/16

Domstolens dom (Anden Afdeling) af 18. december 2008 — Wienstrom GmbH mod Bundesminister für Wirtschaft und Arbeit (anmodning om præjudiciel afgørelse fra Verwaltungsgerichtshof (Østrig))

(Sag C-384/07) (1)

(Statsstøtte - artikel 88, stk. 3, EF - støtte, der er erklæret forenelig med fællesmarkedet - retstvist mellem støttemodtageren og de nationale myndigheder vedrørende størrelsen af den ulovligt gennemførte støtte - den nationale rets rolle)

(2009/C 44/26)

Processprog: tysk

Den forelæggende ret

Verwaltungsgerichtshof

Parter i hovedsagen

Sagsøger: Wienstrom GmbH

Sagsøgt: Bundesminister für Wirtschaft und Arbeit

Sagens genstand

Anmodning om præjudiciel afgørelse — Verwaltungsgerichtshof — fortolkning af artikel 88, stk. 3, EF — statsstøtteordning iværksat uden forudgående anmeldelse til Kommissionen, men hvis senere ændrede version, efter at denne er blevet anmeldt, er blevet erklæret forenelig med fællesmarkedet, uden at Kommissionen udtrykkeligt har truffet en negativ beslutning for så vidt angår den tidligere ikke anmeldte version — de nationale retters forpligtelser som følge af denne beslutning fra Kommissionen

Konklusion

Gennemførelsesforbuddet i henhold til artikel 88, stk. 3, sidste punktum, EF pålægger ikke den nationale ret under omstændigheder som de i hovedsagen foreliggende at afslå en ansøgning fra en modtager af statsstøtte for så vidt angår det støttebeløb, som ville være skyldigt for perioden, der lå før en beslutning fra Kommissionen for De Europæiske Fællesskaber, der fastslår, at nævnte støtte er forenelig med fællesmarkedet.

(1) EUT C 283 af 24.11.2007.
DA Den Europæiske Unions Tidende C 44/17

Domstolens dom (Fjerde Afdeling) af 22. december 2008 — Magoora sp. z o. o. mod Dyrektor Izby Skarbowej w Krakowie (anmodning om præjudiciel afgørelse fra Wojewódzki Sąd Administracyjny w Krakowie (Polen))

(Sag C-414/07) (1)

(Sjette momsdirektiv - artikel 17, stk. 2 og 6 - nationale bestemmelser - fradrag af moms vedrørende køb af brændstof til visse køretøjer uafhængig af formålet med anvendelsen heraf - effektiv begrænsning af fradragsretten - undtagelser i henhold til national lovgivning på tidspunktet for direktivets ikrafttræden)

(2009/C 44/27)

Processprog: polsk

Den forelæggende ret

Wojewódzki Sąd Administracyjny w Krakowie

Parter i hovedsagen

Sagsøger: Magoora sp. z o. o.

Sagsøgt: Dyrektor Izby Skarbowej w Krakowie

Sagens genstand

Anmodning om præjudiciel afgørelse — Wojewódzki Sąd Administracyjny w Krakowie — fortolkning af artikel 17, stk. 2 og 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — national lovgivning, hvorefter retten til fradrag er udelukket for den afgift, der beregnes ved køb af brændstof til visse køretøjer, uafhængigt af det pågældende køretøjs anvendelsesformål (erhvervsmæssig eller privat) — ændring af kriterierne for de køretøjer, der er omfattet af denne udelukkelse, som indebærer en de facto begrænsning af fradragsrettens anvendelsesområde sammenlignet med perioden før direktivets ikrafttræden i den pågældende medlemsstat

Konklusion

Artikel 17, stk. 6, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag er til hinder for, at en medlemsstat i forbindelse med direktivets gennemførelse i national ret ophæver samtlige nationale bestemmelser om begrænsninger af fradraget for indgående moms, der pålægges ved køb af brændstof til køretøjer, som anvendes til afgiftspligtig virksomhed, idet disse bestemmelser på datoen for direktivets ikrafttræden på dens område erstattes af bestemmelser, hvorved der fastsættes nye kriterier på området, hvis disse bestemmelser medfører en udvidelse af disse begrænsningers anvendelsesområde, hvilket det påhviler den forelæggende ret at undersøge. Den er under alle omstændigheder til hinder for, at en medlemsstat efterfølgende ændrer sin lovgivning, der er trådt i kraft på nævnte dato, på en måde, der udvider anvendelsesområdet for disse begrænsninger i forhold til situationen før denne dato.

(1) EUT C 269 af 10.11.2007.
2)

Artikel 9 i direktiv 95/46 skal fortolkes således, at de aktiviteter, der er nævnt i spørgsmål 1a)-1d) vedrørende oplysninger, der stammer fra dokumenter, som er offentligt tilgængelige i henhold til national lovgivning, skal anses for aktiviteter, der udgør behandling af personoplysninger, som udelukkende finder sted »i journalistisk øjemed« i denne bestemmelses forstand, såfremt nævnte aktiviteter udelukkende har til formål at udbrede oplysninger, synspunkter eller ideer til offentligheden, hvilket det tilkommer den forelæggende ret at vurdere.
1)

Dommen afsagt den 7. februar 2007 af De Europæiske Fællesskabers Ret i Første Instans, Gordon mod Kommissionen (sag T-175/04), ophæves, for så vidt som Retten herved fastslog, at det var ufornødent at træffe afgørelse om det annullationssøgsmål, som Donal Gordon havde anlagt.
DA Den Europæiske Unions Tidende C 44/8

Domstolens dom (Store Afdeling) af 16. december 2008 — Société Arcelor Atlantique et Lorraine, Sollac Méditerrannée, Société Arcelor Packaging International, Société Ugine & Alz France, Société Industeel Loire, Société Creusot Métal, Société Imphy Alloys og Arcelor SA mod Premier ministre, Ministre de l'Écologie et du Développement durable og Ministre de l'Économie, des Finances et de l'Industrie (anmodning om præjudiciel afgørelse fra Conseil d'État — Frankrig)

(Sag C-127/07) (1)

(Miljø - integreret forebyggelse og reduktion af forurening - ordning for handel med kvoter for drivhusgasemissioner - direktiv 2003/87/EF - anvendelsesområde - anlæg i jern- og stålsektoren omfattet - anlæg i den kemiske sektor og sektoren for ikke-jernholdige metaller udelukket - ligebehandlingsprincip)

(2009/C 44/13)

Processprog: fransk

Den forelæggende ret

Conseil d'État

Parter i hovedsagen

Sagsøgere: Société Arcelor Atlantique et Lorraine, Sollac Méditerrannée, Société Arcelor Packaging International, Société Ugine & Alz France, Société Industeel Loire, Société Creusot Métal, Société Imphy Alloys og Arcelor SA

Sagsøgte: Premier ministre, Ministre de l'Écologie et du Développement durable og Ministre de l'Économie, des Finances et de l'Industrie

Sagens genstand

Anmodning om præjudiciel afgørelse — Conseil d'État — gyldigheden, i forhold til fællesskabsrettens princip om ligebehandling, af Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Det Europæiske Fællesskab og om ændring af Rådets direktiv 96/61/EF (EUT L 275, s. 32) — forskelsbehandling mellem jern- og stålindustriens anlæg, der er omfattet af ordningen for handel med kvoter for drivhusgasemissioner, som fastsat ved direktivet, og aluminiums- og plastikindustrien, som udleder tilsvarende drivhusgasser men som ikke er omfattet af direktivet — er forskelsbehandlingen objektivt begrundet?

Konklusion

Gennemgangen af Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF, som ændret ved Europa-Parlamentets og Rådets direktiv 2004/101/EF af 27. oktober 2004, på grundlag af ligebehandlingsprincippet har intet frembragt, der kan rejse tvivl om dets gyldighed, for så vidt som det indebærer, at ordningen for handel med kvoter for drivhusgasemissioner finder anvendelse på jern- og stålsektoren, hvorimod den kemiske sektor og sektoren for ikke-jernholdige metaller ikke er omfattet af direktivets anvendelsesområde.

(1) EUT C 117 af 26.5.2007.
DA Den Europæiske Unions Tidende C 44/7

Domstolens dom (Tredje Afdeling) af 18. december 2008 — Coop de France Bétail et Viande, tidligere Fédérations nationales de la coopération bétail et viande (FNCBV), Fédération nationale des syndicats d'exploitants agricoles (FNSEA), Fédération nationale bovine (FNB), Fédération nationale des producteurs de lait (FNPL), Jeunes agriculteurs (JA) mod Kommissionen for De Europæiske Fællesskaber, Den Franske Republik

(Forenede sager C-101/07 P og C-110/07 P) (1)

(Appel - konkurrence - oksekødsmarkedet - aftale indgået mellem nationale sammenslutninger af opdrættere og slagterier vedrørende ophævelse af indførsel af oksekød og fastsættelse af en minimumskøbspris - bøder - forordning nr. 17 - artikel 15, stk. 2 - hensyntagen til de i sammenslutningen deltagende virksomheders omsætning)

(2009/C 44/11)

Processprog: fransk

Parter

Appellanter: Coop de France Bétail et Viande, tidligere Fédérations nationales de la coopération bétail et viande (FNCBV) (ved avocat M. Ponsard) (sag C-101/07 P), Fédération nationale des syndicats d'exploitants agricoles (FNSEA), Fédération nationale bovine (FNB), Fédération nationale des producteurs de lait (FNPL), Jeunes agriculteurs (JA) (ved avocats V. Ledoux og B. Neouze) (sag C-110/07)

De øvrige parter i appelsagen: Den Franske Republik (ved G. de Bergues og S. Ramet, som befuldmægtigede) og Kommissionen for De Europæiske Fællesskaber (ved A. Bouquet og X. Lewis, som befuldmægtigede)

Sagens genstand

Appel af dom afsagt af Retten i Første Instans (Første Afdeling) den 13. december 2006 i de forenede sager T-217/03 og T-245/03, FNCBV m.fl. mod Kommissionen, hvorved sagsøgeren ikke fik medhold i en principal påstand om annullation af Kommissionens beslutning 2003/600/EF af 2. april 2003 om en procedure i henhold til artikel 81 EF (EUT L 209, s. 12) og subsidiært en påstand om ophævelse eller nedsættelse af de ved denne beslutning pålagte bøder — elementer, der udgør et kartel — nødvendigheden af parternes tilsagn — metoden til beregning af bøder — muligheden for at tage omsætningen for medlemmerne af en sammenslutning i betragtning, når denne formelt ikke har beføjelse til at handle på medlemmernes vegne — begrundelsespligt og tilsidesættelse af retten til forsvar.

Konklusion

1) Appellerne forkastes.

2) Coop de France bétail et viande, tidligere Fédération nationale de coopération bétail et viande (FNCBV) samt Fédération nationale des syndicats d'exploitants agricoles (FNSEA), Fédération nationale bovine (FNB), Fédération nationale des producteurs de lait (FNPL) og Jeunes agriculteurs (JA) betaler sagens omkostninger.

3) Den Franske Republik bærer sine egne omkostninger.

(1) EUT C 95 af 28.4.2007.
DA Den Europæiske Unions Tidende C 44/5

Domstolens dom (Store Afdeling) af 16. december 2008 — Masdar (UK) Ltd mod Kommissionen for De Europæiske Fællesskaber

(Sag C-47/07 P) (1)

(Appel - artikel 288, stk. 2, EF - søgsmål baseret på en ugrundet berigelse af Fællesskabet - EF-bistandsprogrammer - uregelmæssigheder begået af Kommissionens medkontrahent - tjenesteydelser leveret af en underleverandør - manglende betaling - risici forbundet med økonomisk aktivitet - princippet om beskyttelse af den berettigede forventning - fællesskabsadministrationens forpligtelse til at handle med omhu)

(2009/C 44/08)

Processprog: engelsk

Parter

Appellant: Masdar (UK) Ltd (ved A. Bentley, QC, og barrister P. Green)

Den anden part i appelsagen: Kommissionen for De Europæiske Fællesskaber (ved J. Enegren og M. Wilderspin, som befuldmægtigede)

Sagens genstand

Appel af dom afsagt af Retten i Første Instans (Femte Afdeling) den 16. november 2006 i sag T-333/03, Masdar (UK) mod Kommissionen, hvorved Retten frifandt Kommissionen i et erstatningssøgsmål med påstand om genoprettelse af det tab, appellanten angiveligt havde lidt som følge af Kommissionens afvisning af at betale selskabet for de tjenesteydelser, det gjorde gældende at have leveret som led i to projekter under TACIS-programmet i Moldova og Rusland

Konklusion

1) Appellen forkastes.

2) Masdar (UK) Ltd betaler sagens omkostninger.

(1) EUT C 82 af 14.4.2007.
DA Den Europæiske Unions Tidende C 82/5

Domstolens dom (Fjerde Afdeling) af 12. februar 2009 — Dietmar Klarenberg mod Ferrotron Technologies GmbH (anmodning om præjudiciel afgørelse fra Landesarbeitsgericht Düsseldorf — Tyskland)

(Sag C-466/07) (1)

(Socialpolitik - direktiv 2001/23/EF - overførsel af virksomheder - varetagelse af arbejdstagernes rettigheder - begrebet »overførsel« - overdragelse af en del af en bedrift til en anden virksomhed - organisatorisk uafhængighed efter overdragelsen)

(2009/C 82/08)

Processprog: tysk

Den forelæggende ret

Landesarbeitsgericht Düsseldorf

Parter i hovedsagen

Sagsøger: Dietmar Klarenberg

Sagsøgt: Ferrotron Technologies GmbH

Sagens genstand

Anmodning om præjudiciel afgørelse — Landesarbeitsgericht Düsseldorf — fortolkning af artikel 1, stk. 1, litra a) og b), i Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter (EFT L 82, s. 16) — anvendeligheden af direktiv 2001/23/EF på en kontraktmæssig overdragelse af en del af en bedrift til en anden virksomhed, der ikke viderefører den overdragne bedriftsdel som en organisatorisk uafhængig bedriftsdel — begrebet »overførsel« i direktiv 2001/23/EF

Konklusion

Artikel 1, stk. 1, litra a) og b), i Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter skal fortolkes således, at sidstnævnte ligeledes kan finde anvendelse i en situation, hvor den overførte virksomheds- eller bedriftsdel ikke bevarer sin organisatoriske uafhængighed, såfremt den funktionelle forbindelse mellem de forskellige overførte produktionsfaktorer opretholdes, og dette gør det muligt for erhververen at anvende disse sidstnævnte til at fortsætte den samme eller en tilsvarende økonomisk aktivitet, hvilket det tilkommer den forelæggende ret at efterprøve.

(1) EUT C 8 af 8.12.2008.
DA Den Europæiske Unions Tidende C 82/4

Domstolens dom (Store Afdeling) af 10. februar 2009 — Allianz SpA, tidligere Riunione Adriatica Di Sicurta SpA, Generali Assicurazioni Generali SpA mod West Tankers Inc. (anmodning om præjudiciel afgørelse fra House of Lords, Det Forenede Kongerige)

(Sag C-185/07) (1)

(Anerkendelse og fuldbyrdelse af udenlandske voldgiftskendelser - forordning (EF) nr. 44/2001 - anvendelsesområde - kompetence for en ret i en medlemsstat til at nedlægge et forbud, hvorved en part afskæres fra at anlægge en retssag eller fortsætte en allerede anlagt retssag ved en domstol i en anden medlemsstat med den begrundelse, at en sådan retssag er i strid med en voldgiftsaftale - New Yorkkonventionen)

(2009/C 82/06)

Processprog: engelsk

Den forelæggende ret

House of Lords

Parter i hovedsagen

Sagsøgere: Allianz SpA, tidligere Riunione Adriatica Di Sicurta SpA, Generali Assicurazioni Generali SpA

Sagsøgt: West Tankers Inc.

Sagens genstand

Anmodning om præjudiciel afgørelse — House of Lords — fortolkning af Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1) — hvorvidt en ret i en medlemsstat kan afsige en kendelse, hvorved en part afskæres fra at anlægge en retssag eller fortsætte en allerede anlagt retssag i en anden medlemsstat, med den begrundelse, at en sådan retssag er i strid med en voldgiftsaftale

Konklusion

Den omstændighed, at en ret i en medlemsstat udsteder et forbud, hvorved en person afskæres fra at anlægge en retssag eller fortsætte en allerede anlagt retssag for retterne i en anden medlemsstat, med den begrundelse, at en sådan retssag er i strid med en voldgiftsaftale, er uforenelig med Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område.

(1) EUT C 155 af 7.7.2007.
1)

Den Hellenske Republik har tilsidesat de forpligtelser, som påhviler den i henhold til artikel 10 EF, artikel 71 EF og artikel 80, stk. 2, EF, idet Den Hellenske Republik har forelagt Den Internationale Søfartsorganisation (IMO) et forslag (MSC 80/5/11) vedrørende kontrol af foreneligheden af skibe og havnefaciliteter med kravene i kapitel XI-2 i den internationale konvention om sikkerhed for menneskeliv på søen, der blev undertegnet i London den 1. november 1974, og med den internationale kode for sikring af skibe og havnefaciliteter.
DA Den Europæiske Unions Tidende C 82/4

Domstolens dom (Første Afdeling) af 12. februar 2009 — Christopher Seagon som kurator for konkursboet efter Frick Teppichboden Supermärkte GmbH mod Deko Marty Belgium NV (anmodning om præjudiciel afgørelse fra Bundesgerichtshof — Tyskland)

(Sag C-339/07) (1)

(Retligt samarbejde i civile sager - insolvensbehandling - kompetent ret)

(2009/C 82/07)

Processprog: tysk

Den forelæggende ret

Bundesgerichtshof

Parter i hovedsagen

Sagsøger: Christopher Seagon som kurator for konkursboet efter Frick Teppichboden Supermärkte GmbH

Sagsøgt: Deko Marty Belgium NV

Sagens genstand

Anmodning om præjudiciel afgørelse — Bundesgerichtshof — fortolkning af artikel 3, stk. 1, Rådets forordning (EF) nr. 1346/2000 af 29. maj 2000 om konkurs (EFT L 160, s. 1) og af artikel 1, stk. 2, litra b), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s. 1) — kompetence for retten i den medlemsstat, hvor centret for skyldnerens hovedinteresser befinder sig, vedrørende afgørelser, der følger direkte af insolvensbehandlingen, og som træffes i snæver forbindelse hermed — omstødelsessøgsmål i konkurs (Insolvenzanfechtungsklage) vedrørende tilbagesøgning af et beløb betalt af skyldneren til et selskab med hjemsted i en anden medlemsstat

Konklusion

Artikel 3, stk. 1, i Rådets forordning (EF) nr. 1346/2000 af 29. maj 2000 om konkurs skal fortolkes således, at retterne i den medlemsstat, på hvis område insolvensbehandlingen er indledt, har kompetence til at træffe afgørelse i et omstødelsessøgsmål, der er baseret på insolvens og er rettet mod en sagsøgt, som har sit vedtægtsmæssige hjemsted i en anden medlemsstat.

(1) EUT C 269 af 10.11.2007.
DA Den Europæiske Unions Tidende C 69/8

Domstolens dom (Første Afdeling) af 22. januar 2009 — STEKO Industriemontage GmbH mod Finanzamt Speyer-Germersheim (anmodning om præjudiciel afgørelse fra Bundesfinanzhof — Tyskland)

(Sag C-377/07) (1)

(Selskabsskat - overgangsbestemmelser - fradrag for værdiforringelse af kapitalandele i ikke-hjemmehørende selskaber)

(2009/C 69/12)

Processprog: tysk

Den forelæggende ret

Bundesfinanzhof

Parter i hovedsagen

Sagsøger: STEKO Industriemontage GmbH

Sagsøgt: Finanzamt Speyer-Germersheim

Sagens genstand

Anmodning om præjudiciel afgørelse — Bundesfinanzhof — fortolkning af artikel 56 EF — selskabsskat — overgangsbestemmelser for året 2001, der afskærer et selskab fra at fradrage værditabet på selskabets udenlandske kapitalandele

Konklusion

Under omstændigheder som dem, der foreligger i hovedsagen, hvor et hjemmehørende kapitalselskab i et andet kapitalselskab besidder kapitalandele, som ikke overstiger 10 %, skal artikel 56 EF fortolkes således, at den er til hinder for, at et forbud mod at fradrage fald i fortjenesten i forbindelse med sådanne kapitalandele træder i kraft tidligere for så vidt angår kapitalandele i ikke-hjemmehørende end hvad angår kapitalandele i hjemmehørende selskaber.

(1) EUT C 283 af 24.11.2007.
DA Den Europæiske Unions Tidende C 69/6

Domstolens dom (Store Afdeling) af 20. januar 2009 — Sony Music Entertainment (Germany) GmbH mod Falcon Neue Medien Vertrieb GmbH (anmodning om præjudiciel afgørelse fra Bundesgerichtshof (Tyskland))

(Sag C-240/07) (1)

(Ophavsretsbeslægtede rettigheder - fonogramfremstilleres rettigheder - reproduktionsretten - spredningsretten - beskyttelsestiden - direktiv 2006/116/EF - rettigheder for statsborgere i tredjelande)

(2009/C 69/08)

Processprog: tysk

Den forelæggende ret

Bundesgerichtshof

Parter i hovedsagen

Sagsøger: Sony Music Entertainment (Germany) GmbH

Sagsøgt: Falcon Neue Medien Vertrieb GmbH

Sagens genstand

Anmodning om præjudiciel afgørelse — Bundesgerichtshof — fortolkning af artikel 10, stk. 2, i Europa-Parlamentets og Rådets direktiv 2006/116/EF af 12. december 2006 om beskyttelsestiden for ophavsret og visse beslægtede rettigheder (EUT L 372, s. 12) — anvendelse af beskyttelsestiden på et værk, der aldrig har været beskyttet i den medlemsstat, hvori der gøres krav på beskyttelse, og hvis indehaver ikke er statsborger inden for Fællesskabet

Konklusion

1) Den beskyttelsestid, der er fastsat i Europa-Parlamentets og Rådets direktiv 2006/116/EF af 12. december 2006 om beskyttelsestiden for ophavsret og visse beslægtede rettigheder, finder i henhold til direktivets artikel 10, stk. 2, anvendelse, selv om det pågældende emne ikke på noget tidspunkt har været beskyttet i den medlemsstat, hvor beskyttelsen kræves.

2) Artikel 10, stk. 2, i direktiv 2006/116 skal fortolkes således, at den i dette direktiv fastsatte beskyttelsestid finder anvendelse i tilfælde, hvor det pågældende værk eller emne den 1. juli 1995 var beskyttet som sådan i mindst én medlemsstat efter denne medlemsstats nationale lovgivning om ophavsret og beslægtede rettigheder, og hvor indehaveren af sådanne rettigheder til dette værk eller dette emne, som er statsborger i et tredjeland, på denne dato nød beskyttelse i medfør af den pågældende nationale lovgivning.

(1) EUT C 170 af 21.7.2007.
DA Den Europæiske Unions Tidende C 69/5

Domstolens dom (Ottende Afdeling) af 9. oktober 2008 — Kommissionen for De Europæiske Fællesskaber mod Kongeriget Nederlandene

(Sag C-230/07) (1)

(Traktatbrud - direktiv 2002/22/EF - elektronisk kommunikation - fælleseuropæisk alarmnummer - lokalisering af den kaldende part - manglende gennemførelse inden for den fastsatte frist)

(2009/C 69/07)

Processprog: nederlandsk

Parter

Sagsøger: Kommissionen for De Europæiske Fællesskaber (ved W. Wils og M. Shotter, som befuldmægtigede)

Sagsøgt: Kongeriget Nederlandene (ved C.M. Wissels, som befuldmægtiget)

Intervenient til støtte for sagsøgte: Republikken Litauen (ved D. Kriaučiūnas, som befuldmægtiget)

Sagens genstand

Traktatbrud — manglende vedtagelse inden for den fastsatte frist af de nødvendige bestemmelser for at efterkomme artikel 26, stk. 3, i Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet) (EFT L 108, s. 51)

Konklusion

1) Kongeriget Nederlandene har tilsidesat sine forpligtelser i henhold til artikel 26, stk. 3, i Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet), idet det ikke i det omfang det er teknisk muligt, har sikret sig, at lokaliseringsoplysninger om den kaldende part ved opkald til det fælleseuropæiske alarmnummer »112« stilles til rådighed for beredskabsinstanserne.

2) Kongeriget Nederlandene betaler sagens omkostninger.

3) Republikken Litauen bærer sine egne omkostninger.

(1) EUT C 155 af 7.7.2007.
2)

Artikel 56 EF er til hinder for lovgivning i en medlemsstat, som med hensyn til gaver skænket til institutioner, der er anerkendt som almennyttige, kun indrømmer skattefradrag for gaver, der skænkes til institutioner etableret på det nationale område, uden at den skattepligtige gives mulighed for at godtgøre, at en gave ydet en institution, der er etableret i en anden medlemsstat, opfylder nævnte lovgivnings betingelser for at indrømme et sådant skattefradrag.